เมื่อคืนเพื่อนชวนไปสอยอาหารมาลงท้องอันว่างเปล่าที่ริมน่าน แดนดินถิ่นวัยมันส์ และที่ทราบกันดี ร้านที่ริมน่านทุกร้านจะมีคนจับจองพื้นที่ของตัวเองหนาแน่นไปหมด เราก็มองหาร้านนมที่คิดว่าน่าสนใจที่สุดเพื่อจะไปหย่นก้นและหาอะไรทานกัน จนมาเจอร้านนี้ "ลานนม อุดมสุข" คนเยอะมาก เทียบกับทุกร้านร้านนี้จะคึกคักที่สุด จากที่สังเกตร้านนี้มีพนักงานชายเยอะค่ะมีผู้หญิง2-3คนไม่แน่ใจ แต่ส่วนใหญ่เป็นนักศึกษา

มาว่ากันเลยดีกว่า ความประทับใจ
- การบริการ ร้านนี้ถือว่าดีเลยค่ะ ตอนเดินเข้าไป ก็มาต้อนรับถามว่ามากี่ที่แนะนำว่ามีโต๊ะไหนว่าง พาไปนั่งอย่างดี เอาเมนูมาให้ เอาน้ำมาเสิร์ฟ พูดคุยกันโอเคค่ะ
- อาหาร ร้านนี้มีเยอะมาก เมนูที่สั่งมี
ข้าวผัดกุ้ง อันนี้เหมือนจะทำแบบบ้านๆใส่ซีอิ้วดำเยอะๆ กุ้งตัวไม่ใหญ่มาก 2ตัว มันอร่อยนะแต่กุ้งมีกลิ่น 40บาทถ้าจำไม่ผิด
ยำเส้นแก้วรวมมิตร เมนูนี้เปรี้ยวอย่างเดียวค่ะ แต่ไม่ได้เปรี้ยวเว่อจนไม่อร่อย ได้เยอะพอสมควร รวมมิตรก็มีหอยแครง หมูยอ ลูกชิ้นหมู กุ้ง บลาๆๆ อย่างละนิด ออกมาก็น่ากินค่ะ 60บาท 
สะเก็ดระเบิด(ข้าวโพดชุบแป้งทอด) อันนี้ไม่ค่อยปลื้มค่ะ เพราะเมล็ดข้าวโพดเหี่ยวมากจนเมล็ลีบแบนเลย อาจจะเก็บไว้หลายวันก่อนทอดหรือมันเหี่ยวตั้งแต่ก่อนซื้อก็ไม่ทราบ อีกอย่างคือแป้งเยอะมากค่ะ อาจเป็นเพราะเมล็ลีบเลยดูแป้งเยอะหรือเปล่า แต่กินกับมายองเนสหรือซอสพริกก็อร่อยส่วนตัวชอบมายองเนสค่ะ 40บาท โอเคนะเมนูนี้ไปร้านไหนก็ต้องสั่ง ประมาณว่าไปนั่งริมน่านต้องกินสะเก็ดระเบิด 55
 ขนมปังปิ้ง(เนยนม) อันนี้เราชิมไปชิ้นเดียวเพราะไม่ค่อยชอบขนมปังปิ้งค่ะ ปกติรสชาดขนมปังปิ้งเป็นยังไงก็อย่างที่ทุกคนเคยกินไม่มีอะไรพิเศษ แต่มันพิเศษกว่าร้านอื่นคือภาชนะที่ร้านนี้ใส่ขนมปังคือชามสังกสี สีขาวล้วน ชอบมากมันดูเหมือนย้อนไปเมื่อก่อนที่ยังไม่มีจานชามเซรามิกใช่ ชอบค่ะ 20บาท
 น้ำก็มีนมสดน้ำผึ้งกับนมสดธัญพืชเพิ่มวิปปิ้งครีม ถามว่าอร่อยมั้ยโอเคค่ะ นมน้ำผึ้งสั่งหวานน้อยแต่ก็ยังหวานอยู่ดีเพราะร้านนี้ให้น้ำผึ้งเยอะมาก ส่วนนมธัญพืชกลมกล่มค่ะหอมดีเหมือนจะเป็นเนสวีต้านะจากความรู้สึก 

โดยรวมร้านนี้ทานแล้วไม่เสียดายเงินไม่ได้อร่อยมากแต่ก็ไม่ผิดหวัง